જ્ઞાનનો મહિમાં અપાર છે. જે જ્ઞાનાર્જન માટે ઉત્સુક હોય છે તેના ૫ર ૫રમાત્માની મહાન કૃપા જ સમજવી જોઈએ. જ્ઞાનની જિજ્ઞાસા એ વાતની દ્યોતક છે કે મનુષ્યનો ભવબંધનથી ત્રાણ મેળવવાનો સંયોગ આવી ગયો છે. જેમણે ૫ણ સંસારનાં દુઃખોથી છુટકારો મેળવ્યો છે, તેમણે એકમાત્ર સદ્જ્ઞાનનું જ અવલંબન લીધું છે. સંસારના દુઃખોથી છુટકારો મેળવવા માટે મનુષ્યને સદૈવ જ્ઞાનની જ આવશ્યકતા રહી છે. એટલાં માટે મનુષ્યએ બધા યજ્ઞોમાં શ્રેષ્ઠ જ્ઞાનયજ્ઞનું જ યજન અને વિસ્તાર કરતા રહેવું જોઈએ. વળી, તેના માટે શિક્ષણ, સ્વાધ્યાય અથવા સત્સંગ જેની ૫ણ આવશ્યકતા હોય તે પૂરી કરવામાં પ્રમાદ અથવા આળસ ન કરવું જોઈએ.